PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2004/FH/3/1/055	Bratislava 25. 3. 2004

Protimonopolný úrad Slovenskej republiky, odbor koncentrácií v správnom konaní začatom na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. podnikateľa Molex Incorporated so sídlom 222 Wellington Court, Lisle, Illinois 60532, Spojené štáty americké, zastúpeným splnomocnenou právnou zástupkyňou JUDr. Alenou Černejovou, advokátkou Advokátskej kancelárie Černejová & Hrbek so sídlom Kýčerského č. 7, 811 05 Bratislava, vo veci koncentrácie podnikateľa Molex Incorporated so sídlom 222 Wellington Court, Lisle, Illinois 60532, Spojené štáty americké a časti podniku podnikateľa Connecteurs Cinch S.A. so sídlom 8, Square de Newton, 78180, Montigny-Le-Bretonneux, Francúzska republika a podľa zákona č. 71/1967 Zb. o správnom konaní (správny poriadok) v znení neskorších predpisov

r o z h o d o l

na základe § 22 ods. 1 písm. c) v spojení s § 12a písm. c), s § 12d ods. 1 a s § 2 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že s ú h l a s í s koncentráciou, ktorá vznikla dňa 18. 2. 2004 podľa § 9 ods. 1 písm. b) v spojení s § 9 ods. 4 písm. a) a podlieha kontrole úradu podľa § 10 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z., spočívajúcou v získaní nepriamej kontroly podnikateľa Molex Incorporated so sídlom 222 Wellington Court, Lisle, Illinois 60532, Spojené štáty americké nad časťou podniku podnikateľa Connecteurs Cinch S.A. so sídlom 8, Square de Newton, 78180, Montigny-Le-Bretonneux, Francúzska republika na základe Zmluvy o predaji a kúpe majetku uzatvorenej medzi Connecteurs Cinch S.A., S.N.E.C.M.A. S.A., Molex Automotive SARL a Molex Incorporated zo dňa 18. 2. 2004.

O d ô v o d n e n i e :

Podľa § 12d ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. (ďalej len „zákon“) rozhodnutie o koncentrácii vydané v zjednodušenom konaní neobsahuje odôvodnenie.

P o u č e n i e :

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Emília Babiaková
	hlavný štátny radca –
	splnomocnenkyňa pre koncentrácie

Rozhodnutie sa doručuje:
JUDr. Alena Černejová
advokátka
Advokátska kancelária Černejová & Hrbek
Kýčerského č. 7
811 05 Bratislava